Cerca totes les ofertes d'hotels a Barakaldo Entrada:\n9 ComentarisNovotel Bilbao Exhibition Center...Habitacions per nit per només100 EUR 3 ComentarisIbis Bilbao BarakaldoLes instal·lacions modernes, la neteja, el personal...tot en general. Ideal per viatjar amb el gos...Habitacions per nit per només82 EUR Pensión Zeus...Habitacions per nit per només58 EUR 1 ComentarisIbis Budget Bilbao Barakaldo...Habitacions per nit per només Més zones a Bilbao\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Barakaldo Centres de convencions i exposicions\nEstació de Metro d'AnsioEstació de Metro de BagatzaEstació de Metro de BarakaldoEstació de Metro de Gurutzeta/Cruces\nBarakaldo és el lloc perfecte per explorar les fascinants atraccions i llocs culutrals de Bilbao. És reconeguda per les molt desitjades atraccions com ara BEC - Bilbao Exhibition Centre. Amb calor i comfort, Barakaldo és un lloc per a vacances relaxades després d'una setmana de feina. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a Barakaldo.\nHotels destacats a Barakaldo, Bilbao\nAquest hotel està situat davant del recinte firal de Bilbao, a 10 minuts amb cotxe del centre de la...\nLes instal·lacions modernes, la neteja, el personal...tot en general. Ideal per viatjar amb el gos.\nAuxiliadora, Espanya 3 de febrer de 2017 Pensión Zeus\nLa Pensión Zeus es troba a 50 m de les estacions de metro de Barakaldo Gurutzeta/Cruces i a 750...\nL'Ibis Budget Bilbao Barakaldo està situat a Barakaldo i disposa d'habitacions modernes amb aire...\nHotels a Barakaldo: Ibis Bilbao Barakaldo\nLlocs d'interès a Barakaldo: BEC - Bilbao Exhibition CentreEstació de Metro de Gurutzeta/Cruces\nEstació de Metro d'Ansio\nEstació de Metro de Barakaldo\nEstació de Metro de Bagatza


Què és l´epicondilitis. Exercicis domiciliaris per la seva recuperació | EAP Lluís Millet\nFascitis plantar →\nQuè és l´epicondilitis. Exercicis domiciliaris per la seva recuperació\nPublicat el 17 gener 2019 per eaplluismillet\nL´epicondilitis (Colze de tenista)\nLa causa de l´epicondilitis és una inflamació de les insercions musculars en l’epicòndil del colze. És una varietat de tendinitis. L´epicondilitis lateral, també anomenada “colze de tenista”, és el terme que s’utilitza quan les insercions musculars (tendons) a la part lateral del colze estan inflamades. El dolor pot aparèixer a nivell de la inserció muscular en l’os del colze o es pot irradiar cap als músculs de l’avantbraç i ocasionalment fins al canell. Generalment, es relaciona amb tasques repetitives o amb un traumatisme directe sobre la zona. El dolor és més intens després d’un ús intens o repetitiu de l’extremitat, i s’agreuja amb les activitats que suposen agafar coses amb força o girar l’avantbraç (prensió forta o rotacions).\nEl tractament inicial té tres components principals: protecció, disminució de la inflamació, i enfortiment dels músculs i tendons.\n1.- La Protecció inclou:\nReduir les activitats causants de dolor\nModificar aquelles activitats que agreugen el dolor\nDisminuir el temps o intensitat de l’activitat\nRealitzar descansos i estiraments\nAltres mètodes de protecció són la utilització d’una colzera elàstica o una fèrula de canell. Un programa d’estiraments pot ser útil per disminuir la tensió del múscul sobre el tendó afectat. Els estiraments l´hem de realitzar inclouen el braç afectat, així com el coll, part superior de l’esquena i espatlla, mà, canell, avantbraç i tríceps (múscul de la part posterior del braç).\n2.- Per disminuir la inflamació del tendó, es pot aplicar gel després dels períodes d’exercici / treball i així aconseguir un alleugueriment temporal del dolor. Per a l’aplicació del gel, envolti el colze i l’avantbraç amb una tela i col · loqui una bossa de gel triturat o pèsols congelats sobre aquesta. Mantenir el gel durant 15-20 minuts.\nTanmateix, es pot aplicar un massatge de fricció acompanyat de fred local per disminuir la inflamació i promoure la cicatrització dels tendons inflamats. Heu d´alternar el gel i el massatge. Sempre a l´acabar amb l’aplicació de gel i de manera que l’àrea afecta no quedi inflamada. Repetir 2 o 3 vegades al dia.\n3.- Pel l´enfortiment , s’utilitzen exercicis d’estirament i potenciació dels músculs i tendons afectats. Aquests exercicis són necessaris per a una rehabilitació apropiada.\nL’estirament dels músculs flexors i extensors de l’avantbraç com es descriurà a continuació contribuiran a prevenir el desequilibri muscular.\nALTRES TRACTAMENTS INTERVENCIONISTES\nSi l’epicondilitis no respon al tractament conservador, de vegades estan indicats altres procediments com ara l´antiinflamatoris amb corticoides: consisteix a injectar una substància antiinflamatòria (corticoide), acompanyat d’un anestèsic directament sobre la lesió. Aquesta tècnica pot originar dolor durant 48 hores, per a evitar-ho, ens aplicarem fred local i prendrem l’analgèsia recomanada pel metge. Després de la infiltració és obligatori mantenir repòs. De vegades cal repetir la tècnica per aconseguir alleugeriment complet.\nINFORMACIÓ TRAUMATOLOGIA HELLIN\nAquesta entrada ha esta publicada en Epicondilitis, Sense categoria. Afegeix a les adreces d'interès l'enllaç permanent.


Notícies des de la Datzira a la vall de Marfà | La Unió de Poblenou - La Datzira\nEnviat per: verdurita | 24/02/2013\nNotícies des de la Datzira a la vall de Marfà\nBones des de la Datzira:\nAquí van unes quantes explicacions de com va l`horta per la Datzira.\nComencem amb que estem al mes més fastiguejat per l’hort, junt amb el mes d’abril, quan plantes de tot però no et queda casi res. Sort tenim dels hivernacles, on per finals de març ja tindrem enciams d’escaroler, estan tirant els espinacs mes alegrement que al camp, i avancem altres varietats per l’abril. També gracies a que fem elaborats, i ara rebreu el blat de moro d’escairar. Es el que fem aquí, que hi ha que esperar a que sigui ben sec per portar-ho al molí de Vilada a pelar, o ben dit, a escairar. L’hem cuit perquè a algú no se li quedi d’un any per l’altre al rebost.\nJa comencen a tirar els alls tendres i les faves, i les escaroles dels hivernacles també van estirant el coll. També aquest mes van plantar mes cols repollo i coliflors que vindran pel maig, principis de juny, amb les faves i els pèsols tirabecs o cometodo, arribarà la primavera, que al Moianès ve tard!!\nTambé hi son plantats i creixent cebes vigatanes (les llargues, tipus maraca violàcia i molt dolces), bledes, enciams meravella, i més escaroles i enciams escaroler, resistint els freds al camp tapadets els dies més freds amb les mantes tèrmiques (que som com unes gases que mantenen el terra uns 4 graus per sobre de la temperatura, i que anem posant i traient).\nA la hectàrea d’horta que veníem cultivant els últims 8 anys vam tenir un problema molt gros de “pulguilla”, que va devorar unes 1000 cols (coliflors, bròquils, repollo, colinaps…) aquest estiu. Cada any creixia el nombre de bitxets fins que aquest any ens va cridar: prou, vull descansarrr! I així, aquest últim any hem estat enfeinats també posant en marxa dos hectàrees més: rompuda, vallar per les cabres i rucs, treure arrels… i encara no hem acabat. D’aquesta manera podrem fer una rotació més adient: hem sembrat adob en verd (lleguminoses més cereals, per anar segant i incorporant al terra) i fins el 2014 reposarà. I després ho anirem fent amb les altres parcel·les.\nI el tema cabres: per abonar utilitzem els fems del ramadet que tenim, compostant-lo, a més d’una mica de gallinassa i dels rucs. Quan hi tenim menys verdures ens arriben els cabrits, que, per cert, encara queden alguns per encarregar. Si us animeu els venen a 90 e amb uns 7 k !! I al març podem posar làctics a la cistella (2 iogurts de 300 grs i per encàrrecs, a més de mató)\nVeieu com es va tancant l’any hortera, hivern, cabres i esperant la primavera. Sense parar de fer feina, ostres tu.\nUs convidem, però molt, a que ens feu una visita molt aviat, cap al març o principis d’abril estaria genial, i fem una trobada culinària i una mica d’arrrencar arrels per fer entrar la gana!!\nEls datzirencs de la Vall de Marfà\nArxivat a Agroecologia, La Datzira\n« Revista número 12. Soberanía Alimentaria y Economía Solidaria\n¡ALERTA!: El herbicida más usado en todo el mundo, más tóxico de lo esperado »


Un gol i una assistència de Memphis facturen Holanda cap als vuitens (2-0) - Esport3 - TV3 i Catalunya Ràdio\nEl conjunt de Frank de Boer ha dominat còmodament davant una Àustria inferior, nerviosa en defensa i amb pocs arguments ofensius. El jugador pretès pel Barça ha marcat l'1-0 de penal i ha fabricat la jugada del segon gol\nJordi Sunyer 17/06/2021 - 22.47 Actualitzat 18/06/2021 - 00.45\nCinc gols en dos partits i, avui, amb la porteria pròpia a zero. No és qüestió d'esquemes (els "números de telèfon" dels quals parlaven de vegades Pep Guardiola i Domènec Torrent), sinó d'esperit, d'idea. Si algú temia que la selecció dels Països Baixos deshonrés la seva memòria i repliqués la versió aspra del Mundial del 2010, els dos primers enfrontaments dels oranje a l'Eurocopa, de moment, el desmenteixen. La victòria d'aquesta nit contra Àustria (2-0) ha estat fins i tot plàcida, si exceptuem com a molt el rush final dels de Franco Foda, quan els neerlandesos se sabien justos vencedors. N'ha pres bona nota, a la graderia de l'Amsterdam Arena, Ronald Koeman.\nS'ha gastat molt paper i s'han omplert hores de debat sobre el 3-4-1-2 de Frank de Boer, però el duel d'avui ha tornat a evidenciar que la seva filosofia és ofensiva. Els carrilers, Van Aanholt i Dumfries, són dos atacants més, i de fet el futbolista del PSV ha provocat un penal comès per un David Alaba estranyament nerviós (8'). El nou jugador del Reial Madrid, després d'un mal control, ha travat Dumfries, si bé ha calgut l'observació del videoarbitratge per assenyalar el punt dels onze metres. Memphis Depay ha picat gairebé a peu parat i Bachmann li ha endevinat la intenció, però el futbolista pretès pel Barça ha transformat (1-0, 10').\nMemphis Depay estavella la pilota al lateral de la xarxa en la seva segona rematada (Olaf Kraak / Reuters)\nAssociat amb el davanter del Wolfsburg Wout Weghorst, un "9" més clàssic, Memphis Depay hauria pogut completar la seva participació amb un hat-trick. Primer, s'ha aprofitat d'una esfèrica que s'han cruspit conjuntament Alaba i Hinteregger, després d'una passada enrere compromesa; però l'encara jugador de l'Olympique de Lió ha estampat la pilota al lateral de la xarxa (23'). I, poc abans del descans (39'), després d'una jugada iniciada per Van Aanholt, ha rebut una intel·ligent assistència de Weghorst amb l'única missió d'empènyer la pilota al fons de la xarxa, però ha rematat als núvols.\nL'equip oranje (que també ha posat a prova Bachmann a través de Wijnaldum, al 40') ha controlat el matx sense complicacions, davant una Àustria trèmula que només ha inquietat amb un tímid llançament de Baumgartner des de la frontal. N'ha tingut bona part de culpa Matthijs de Ligt, que ha ofert una versió de màxima solvència; ràpid al tall i atent als creuaments. I el central de la Juventus també hauria pogut marcar, ja a la segona meitat; Bachmann ha escopit com ha pogut un cop de cap de Weghorst en un servei de cantonada, però De Ligt s'ha trobat amb la pilota als peus sense poder rematar en condicions (60').\nDenzel Dumfries remata l'assistència de Donyell Malen i liquida el partit (Koen van Weel / Reuters)\nI, per continuar amb els elements contraculturals, els neerlandesos han sentenciat el partit en una contra; això sí, en homenatge al vell futbol total ajacied, l'ha llançat un dels davanters centre (Memphis Depay) i l'ha rematat el lateral dret, Denzel Dumfries (2-0, 66'), després d'una assistència del seu company al PSV Donyell Malen. Els austríacs només han inquietat tímidament en serveis de cantonada, com el que ha rematat alt Martin Hinteregger (69'), i si en el final han trepitjat més l'àrea rival (com en un batzac sec de David Alaba que no ha passat gaire lluny de la creueta, al 81', i un cop de cap de Karim Onisiwo, al 85') ha estat, en gran part, per la inèrcia local. El partit ha anat llanguint amb una Holanda tranquil·la i una Àustria impotent. Després de set anys d'absència en un gran torneig, els oranje han estat dels primers a imprimir-se el bitllet per als vuitens de final.\nResum de l'Holanda-Àustria (2-0)


La ineficàcia dels antibiòtics serà la primera causa de mort el 2050 si no s'implementen mesures abans - Diari La Veu\nEscriba el número 366293\nLa pneumònia, la tuberculosi, la gonorrea i la salmonel·losi són algunes de les malalties infeccioses que ja esdevenen més difícils de tractar amb antibiòtics. / MAX PIXEL\nVALÈNCIA. "Hi ha molts 'bitxos' roïns i no tenim medicaments per a combatre'ls. Aquest és el paradigma cap on anem, si és que no ens hi trobem ja." Així iniciava l'investigador de la Universitat de València Sergi Maicas la seua conferència Bad bugs, no drugs: Apocalipsi microbiana en un món sense antibiòtics per tal d'alertar de la gravetat de la situació en què es troba la societat a causa del mal ús dels antibiòtics.\nEn la segona de les cinc xerrades que ofereix el cicle 'Una Comunitat amb ciència', celebrada el passat dia 7 de maig al Museu de les Ciències de la Ciutat de les Arts i les Ciències de València, Maicas exposava els motius pels quals, després de quasi un segle gaudint de l'acció dels antibiòtics com a eina fonamental en la lluita contra les malalties infeccioses, el món s'enfronta a un escenari on aquestes molècules perden la seua efectivitat. Així, si no es posen en marxa solucions, s'estima que aquesta problemàtica esdevindrà la principal causa de mort de la població a mitjans de segle.\nLes causes que provoquen la ineficàcia d'aquests medicaments són, per una banda, l'ús repetit i inadequat que se'n fa a l'hora de tractar infeccions en humans, i per altra banda, l'ús amb l'objectiu de realitzar l'engreixament del bestiar a les granges, una pràctica amb finalitats exclusivament econòmiques d'empreses privades. El resultat d'aquestes accions és la ràpida disseminació de resistències entre els microorganismes.\nEl científic i divulgador Sergi Maicas, en la segona xerrada del cicle 'Una Comunitat amb ciència'. / DLV\nEl professor Maicas, doctor en Microbiologia, també va explicar que, cada vegada que una persona pren antibiòtics, moren els bacteris que són sensibles a aquest profilàctic, però poden quedar vius els resistents, que es poden desenvolupar i reproduir.\nA més, advertia que quan els medicaments existents es tornen ineficaços, els costs mèdics són més alts, les estades hospitalàries prolongades i es produeix un augment de la taxa de mortalitat. Així, aquesta problemàtica arrossega una amenaça greu: les infeccions que solien ser relativament inofensives esdevenen malalties molt perilloses.\nPer tal de tindre un impacte significatiu en la confrontació d'aquesta crisi, el microbiòleg assegura que cal una política de conscienciació de la població que permeta el descobriment de noves famílies d'antibiòtics, així com una disminució en el consum d'aquells que ja s'estan utilitzant.\nQuines són les 'armes biològiques' dels bacteris?\nEls bacteris tenen eines biològiques intrínseques que els permeten estar guanyant la partida. D'una banda, aquests microorganismes tenen una taxa de creixement molt ràpida. És a dir, un bacteri que adquireix la resistència a aquests fàrmacs "en qüestió de 30 minuts s'ha reproduït i s'ha convertit en dos". En 24 hores, el nombre de microorganismes que s'han generat és "equivalent als que són necessaris per a envoltar el planeta Terra set vegades, si són col·locats l'un al costat de l'altre", va descriure Maicas.\nD'altra banda, aquests organismes tenen la capacitat de "difondre la resistència de forma lateral" esmentava l'investigador. Això implica la transmissió d'aquesta capacitat sense la necessitat de reproduir-se, sinó que "passen d'un bacteri que té aquesta qualitat a un altre que no la té", quedant com a resultat dos bacteris que gaudeixen d'aquesta resistència.\nL'interés de les farmacèutiques\nPerò el motiu principal de l'augment d'aquesta amenaça, manifestava Maicas, rau en la falta d'interés industrial de les empreses farmacèutiques per a desenvolupar fàrmacs amb què combatre malalties infeccioses agudes. Com que un nou antibiòtic tarda al voltant de 23 anys per a generar beneficis econòmics, les companyies dirigeixen les seues investigacions cap al desenvolupament de medicaments més lucratius.\nActualment es coneixen al voltant de 6.000 antibiòtics. No obstant això, només se'n poden trobar vora 100 a "l'arsenal terapèutic" de les farmàcies, atés que aquests són relativament senzills de generar, són barats de produir i, a més, no tenen efectes col·laterals indesitjables. Però, a mesura que els antibiòtics perden la seua efectivitat, el personal mèdic es veu obligat a utilitzar-ne d'altres menys segurs per als pacients.\nSergi Maicas mostrant el resultat d'un experiment que exemplifica l'augment de la resistència bacteriana als antibiòtics. / DLV\nEl #tenyearschallenge dels bacteris\nMaicas, tot i que no es va mostrar contrari a l'ús d'antibiòtics en animals domèstics i de granja, va qüestionar si és lícit administrar-los quan estan sans. Concretament, el docent apel·lava a una realitat present en granges i piscifactories de la indústria càrnia: l'augment dels quilograms de carn per animal utilitzant aquesta via profilàctica.\nEl microbiòleg advertia de les conseqüències del malbaratament d'aquests medicaments a través d’exemples concrets. Un d'ells és la resistència a l'antibiòtic ciprofloxacina del bacteri Escherichia coli, causant de la infecció d'orina comú, una malaltia molt recurrent especialment en dones de més de 40 anys. Altres resistències que s'estan adquirint són les dels microorganismes Salmonella typhimurium, responsable de la febre tifoidea, i la del bacteri Neisseria gonorrhoeae, que provoca la gonorrea, una malaltia de transmissió sexual molt habitual.\nPer a il·lustrar aquesta problemàtica, el docent va utilitzar una imatge amb l'etiqueta viral #tenyearschallenge on mostrava gràficament el vertiginós augment de resistència a antibiòtics que s'ha produït en els últims deu anys. En la imatge s'apreciava un mateix experiment realitzat l'any 2009 i l'any 2019 i s'observava una diferència del resultat: el 2009 els bacteris morien en posar-los en contacte amb certs antibiòtics, fet que no ocorre amb el mateix experiment realitzat aquest any.\nUn problema global que necessita una acció col·lectiva\nDurant la ponència es va fer menció no només a la dimensió global del problema, sinó també a la necessària col·lectivització de les accions que calen per a posar-li solució. Maicas apuntava a l'actitud individualista de la societat com a entrebanc a l'hora de trobar solucions col·lectives. Aquesta postura social, afirmava l'investigador, també es troba present en la percepció social de la salut i es reflecteix en la tendència a establir una concomitància entre les decisions personals i l'aparició de problemes particulars en la salut.\nAixí, exemplificava Maicas, "quan hom fuma, sap que corre el risc de patir càncer, de la mateixa manera que quan beu és conscient de la probabilitat de sofrir una cirrosi". No obstant això, pel que fa a la resistència bacteriana als antibiòtics, l'investigador va insistir que cal una visió comunitària per a fer-li front. Un ús inapropiat per part de només un sector de la població deriva en conseqüències que afecten tota la societat, atés que una vegada els microorganismes adquireixen la capacitat de resistir als medicaments afecta totes les persones en la mateixa intensitat.\nAquesta visió global no se circumscriuria només a l'àmbit mèdic, ja que un mal ús d'aquests medicaments en l'agricultura també produeix resistència bacteriana als antibiòtics, amb conseqüències en la salut de les persones. En relació a aquesta qüestió, Maicas titllava de contraproduent la recent autorització del govern dels Estats Units de l'ús d'antibiòtics per a tractar plagues bacterianes que afecten plantacions de cítrics com taronges, mandarines o pomelos. Un d'aquests antibiòtics és l'oxitetraciclina, utilitzat també per a tractar infeccions respiratòries en humans com la pneumònia.\nL’estreptomicina és un dels antibiòtics autoritzats als EUA per a tractar plagues bacterianes d’alguns cítrics, també utilitzat per al tractament de la tuberculosi. /MAX PIXEL\nCiència ciutadana per a fer front a l'apocalipsi\nAmb Maicas al capdavant, que és professor del Departament de Microbiologia i Ecologia de la Facultat de Biologia, la Universitat de València s'ha unit a la iniciativa Small World Initiative (SWI). Es tracta d'un projecte participatiu iniciat l'any 2013 als Estats Units i adreçat a la comunitat educativa d'arreu del món per a apropar la cultura científica i la investigació biomèdica a l'alumnat preuniversitari mitjançant una estratègia de crowdsourcing adreçada al descobriment de nous microorganismes productors d'antibiòtics en front de malalties infeccioses.\nGràcies a aquest projecte, estudiants de tot el món realitzen un curs de biologia on aïllen bacteris del sòl en els seus entorns locals que podrien provocar nous antibiòtics. "Resulta particularment interessant estudiar aquests microorganismes, ja que més de dos terços dels antibiòtics provenen de bacteris o fongs del sòl", explica Maicas. A través d'una sèrie d'experiments dirigits pels mateixos estudiants, recullen mostres del sòl, aïllen diversos bacteris, treballen amb ells analitzant els seus efectes contra microorganismes clínicament rellevants i caracteritzen aquells que mostren activitats interessants.\nAlumnat de l’Institut IES Campanar participant en el projecte SWI València. / TWITTER SWI VALÈNCIA\nUna biblioteca de bacteris\nAlguns dels resultats que està tenint aquest projecte és l'elaboració d'una biblioteca de bacteris i extractes del sòl amb la identificació de milers d'aïllaments bacterians. "Es pretén animar l'estudiantat a realitzar carreres en ciència i augmentar l'alfabetització científica a través de laboratoris i investigacions de camp aplicables al món real en cursos d'introducció", explica Maicas. L'investigador, a més, assegura que el SWI a València també té com a objectiu abordar "una amenaça mundial importantíssima per a la salut" mitjançant l'aprofitament del poder col·lectiu de molts estudiants investigadors d'arreu del món que s'ocupen simultàniament del mateix repte.\nAmb tot, el projecte SWI València està implementant un sistema de recollida, processament i visualització de dades obtingudes a partir de mostres i dissenyant aplicacions Android per geolocalitzar la recollida de mostres, pujada de dades al núvol i visualització de resultats en el seu portal web i xarxes socials virtuals.\nEscriba el número 319556


El candidat a la presidència del Consell de Mallorca s’ha compromès a mantenir una estreta relació amb la Federació de Trot.\ngabinetcomunicacio@pp.es 19/05/2019 - 20:01:45\nEl candidat a la presidència del Consell de Mallorca s’ha compromès a mantenir una estreta relació amb la Federació de Trot\nGalmés: “Arreglarem les pistes i les instal.lacions i pagarem quan toca; el sector del cavall té el nostre compromís”\nEl candidat popular a la presidència del Consell de Mallorca, Llorenç Galmés, ha anunciat avui diumenge al Gran Premi Nacional, que ”invertirem fort en els hipòdroms perquè el Pacte ha fet molt de mal al sector del Trot”. En aquest sentit, ha explicat que “arreglarem les pistes i les instal.lacions i pagarem quan toca; el sector del cavall té el nostre compromís”.\nLlorenç Galmés ha incidit en que “el Trot es mereix tot el suport del Consell de Mallorca i així ho farem en governar a partir del 26 de maig”. Així, ha recalcat que “mantendrem una estreta relació amb la Federació de Trot”.\nEl candidat popular a la presidència del Consell de Mallorca, Llorenç Galmés, ha estat especialment crític amb la gestió dels partits d’esquerra perquè “ha estat nefasta pel sector del cavall”. “Només han avançat en el deteriorament dels Hipòdroms i això ha afectat i perjudicat als propietaris de cavalls, al món del Trot i als aficionats”.\n“Tenim molt clar que promocionaren i impulsarem, a les totes, els grans premis i les carreres de Trot”, ha conclòs Llorenç Galmés.


Institucions de protecció de la persona. Novetats de la Llei 25/2010 Llibre II Codi civil de Catalunya. Consideració especial del poder en previsió d'incapacitat i de l'administració ordenada pel donant o testador. - Núm. 3-2010, Octubre 2010 - La Notaría - Boletín (desde 1995) - La Notaría - Libros y Revistas - VLEX 340160162\nInstitucions de protecció de la persona. Novetats de la Llei 25/2010 Llibre II Codi civil de Catalunya. Consideració especial del poder en previsió d'incapacitat i de l'administració ordenada pel donant o testador.\nAutor: José María Valls Xufré\nConsideració especial del poder en previsió d’incapacitat i de l’administració ordenada pel donant o testador Com assenyala la pròpia exposició de motius de la Llei 25/2010, es mantenen les institucions tradicionals vinculades amb la incapacitació, però a més a més, i aquesta és la novetat principal, es regulen altres figures que operen o poden operar al marge d’aquesta perquè es constata que en... (ver resumen completo)\nEn una primera lectura dels preceptes que la nova Llei 25/2010 dedica a les institucions de protecció de la persona, ja ens adonem que quelcom ha canviat profundament.\nA les tradicionals pàtria potestat (avui potestat parental), tutela i curatela, se’ls afegeix un grup per a les persones que estan fora de la potestat parental, que fa pivotar el centre de gravetat de les institucions tutelars clàssiques, a altres, algunes ja apuntades abans i altres totalment noves, com per exemple el poder en previsió de la pèrdua sobrevinguda de ca-\npacitat (ja a l’article 1732 del Codi civil comú) i l’assistència, figura nova en el marc jurídic espanyol. Simplement cal apuntar que ambdós exemples tenen com a denominador comú que el subjecte protegit és qui pren la iniciativa, atorgant el poder o sol·licitant al jutge l’assistència.\nNo podia ser d’una altra manera després de la ratificació, per part de l’Estat espanyol, de la Convenció sobre els Drets de les Persones amb Discapacitat, aprovada a Nova York el 13 de desembre de 2006, en la qual es prioritza la voluntat i les preferències de la persona. La pròpia Exposició de Motius posa en relleu aquesta circumstància en declarar que la Llei manté les institucions tradicionals vinculades amb la incapacitació però també en regula d’altres que operen o poden operar al marge d’aquesta; tenint en compte la constatació que en molts casos la persona amb discapacitat o els seus familiars prefereixen no promoure la incapacitació judicial.El que és cert és que la nova Llei permet dissenyar un règim de protecció a mida per a un mateix, a través de l’autotutela, el poder en previsió de pèrdua de la capacitat, l’assistència o fins i tot amb la constitució, per part del propi beneficiari, d’un patrimoni protegit. També podem intervenir en el règim tutelar d’altres persones a qui s’intenta afavorir o protegir, nomenant un tutor als fills, regulant l’administració dels béns donats o deixats en testament, constituint un patrimoni protegit o tot alhora.\nEn aquesta matèria, el primer que crida l’atenció és el canvi d’expressió terminològica.\nLa possibilitat que els progenitors no siguin pare ni mare sinó dos pares o dues mares, o només un pare o una mare, ha portat el legislador a preferir una expressió més asèptica, i d’aquí el canvi de pàtria potestat a potestat parental.\nUn altre punt destacable és el major control judicial en l’exercici de la potestat, d’aquesta manera, l’article 236-3 concedeix a l’autoritat judicial la possibilitat, en qualsevol procediment, d’adoptar les mesures que estimi necessàries per a evitar qualsevol perjudici personal o patrimonial als fills en potestat. A aquest efecte, pot limitar les facultats dels progenitors, exigir-los la prestació de garanties i, fins i tot, nomenar un administrador judicial.\nDes del punt de vista notarial, és necessari que els progenitors manifestin que no se’ls ha limitat la seva potestat i que el fedatari arribi al convenciment suficient per declarar la notorietat del seu exercici.\nQuant al contingut de la potestat parental, respecte de les relacions personals, és novetat l’obligació dels adoptants d’informar de l’adopció a l’adoptat (article 235-50). Igualment nova és la possibilitat d’atribuir al cònjuge o al convivent la guarda del fill no comú en cas de defunció del progenitor que en tenia la guarda exclusiva, sense que l’altre progenitor la recuperi (article 236-15).\nPer a nosaltres són més transcendents les novetats en matèria de representació i administració dels béns dels fills.\nAixí, en seu representativa, l’article 236-18.2 b) exclou de la potestat parental la representació legal dels progenitors en actes relatius a béns o serveis propis de l’edat dels fills, d’acord amb els usos socials i, en cas de potestat prorrogada o rehabilitada, els que pugui fer el fill d’acord amb la seva capacitat natural. De moment, no m’atreveixo a cercar exemples que puguem aplicar en l’àmbit notarial.\nI, per fi, queden exclosos de la necessitat d’autorització judicial els préstecs, personals o hipotecaris, destinats a finançar l’adquisició de béns. En efecte, l’article 236-27 estableix que es requereix autorització judicial per:\na) Alienar béns immobles, establiments mercantils, drets de propietat intel·lectual i industrial, o altres béns de valor extraordinari, i també gravar-los o subrogar-se en un gravamen preexistent, llevat que el gravamen o la subrogació es faci per a finançar l’adquisició del bé.\nIgualment, la lletra f) del mateix precepte, en exigir l’autorització, per prendre diners en préstec o a crèdit, exceptua que es constitueixin per finançar l’adquisició d’un bé.\nSi es tracta de compra amb préstec hipotecari, n’hi haurà prou de fer constar a la hipoteca que s’atorga per finançar la compra de l’immoble objecte de l’escriptura prèvia.\nEn cas d’intervenció d’un préstec o un crèdit, consignat en pòlissa, la meva opinió és que el notari haurà de requerir als progenitors que manifestin la finalitat de l’operació creditícia, que designin el bé o béns que es pretenen adquirir, i aportin algun principi de prova, com una factura proforma, etc. Tot això ha de quedar plasmat o protocol·litzat al propi instrument. No crec, per tant, que n’hi hagi prou amb la simple manifestació genèrica dels progenitors que el préstec o el crèdit es rep per finançar l’adquisició de béns. En canvi, si es tracta d’una compra amb subrogació hipotecària, la pròpia escriptura plasmarà la finalitat de la subrogació en el gravamen, i no serà necessària cap manifestació expressa respecte d’això.\nA les institucions tutelars clàssiques se’ls afegeixen altres de totalment noves: el poder en previsió de la pèrdua sobrevinguda de capacitat i l’assistència\nNo faltaran detractors d’aquestes novetats, basant-se en el fet que en un sistema de responsabilitat patrimonial universal (article 1911 CC), la garantia de l’immoble no és suficient per protegir el menor o incapaç, amb la qual cosa la resta del seu patrimoni pot quedar compromès a conseqüència d’una operació desgraciada.\nPel que fa a la resta, es manté l’autorització dels dos parents més pròxims com a alternativa a la judicial (article 236-30\nb), si bé, curiosament aquesta desapareix per resoldre els desacords entre els progenitors, atès que, com que cada un era d’una de les dues branques familiars, cadascú donava la raó al progenitor de la seva mateixa sang, i el sistema, en realitat, no ha funcionat. En canvi, funciona a la perfecció quan es tracta d’evitar l’autorització judicial si ambdós progenitors estan d’acord amb la realització de l’acte, i ja s’està pensant introduir-la en el propi dret comú.\nUna altra novetat és que els pares poden acordar, conforme a l’article 236-9, que un d’ells, o ambdós amb distribució de funcions, exerceixi la potestat parental. A aquest efecte, el precepte estipula que "els progenitors es poden atorgar poders de\ncaràcter general o especial, revocables en tot moment. Els poders de caràcter general s’han d’atorgar en escriptura pública i s’han de revocar mitjançant una notificació notarial".\nEls poders especials poden atorgar-se en document privat? Evidentment no estic d’acord amb aquesta possibilitat, que contradiu l’article 1280 del Codi civil comú i tota la doctrina i jurisprudència relativa a la figura del poder.\nPrecisament, pel caràcter excepcional de la norma, és necessari un control notarial, que garanteixi la prestació d’un consentiment lliure i informat. Crec que es tracta d’un error del legislador, que potser pretenia parlar d’autorització.\nPer tant, davant de la impossibilitat d’atorgar un poder en document privat, i davant de la impossibilitat que el notari pugui acceptar una autorització encara que tingui la signatura legitimada per procedir, per exemple, a un acte de disposició d’immobles per només un dels progenitors, hem de negar la nostra intervenció, tret que es tingui l’autorització judicial per a això, i sense que valguin, tampoc, les intervencions substitutives d’aquesta: ni la dels dos parents més pròxims ni la del menor, si és major de 16 anys.\nSi ambdues parts contractants estan d’acord, es podria autoritzar l’acte com a pendent de ratificació per l’altre progenitor, amb la problemàtica que tots coneixem, sobretot si la compra es pretén finançar amb una hipoteca, el caràcter constitutiu de la qual serà prioritari a l’hora de la valoració del risc per part de l’entitat prestadora.\nNovetats en matèria de tutela\nDelació de la tutela\nEn la constitució de la tutela, no hi ha novetat en la dativa, o d’elecció judicial, i destaca la desaparició de la distinció entre tutela de menors i incapacitats i la nova regulació del consell de tutela que, com sabem, és propi únicament de la deferida per un mateix (autotutela) o pels progenitors.\nLlàstima que no s’ha aprofitat per resoldre d’una vegada amb claredat la llacuna que planteja la qüestió de la preferència entre el tutor nomenat per un mateix i el nomenat pel progenitor quan aquest és de data posterior. Sempre he defensat la prevalença del propi nomenament, tret que el jutge, en consideració de les circumstàncies específiques del nomenat en el moment de constituir-se la tutela, decideixi excloure’l, i doni preferència al nomenat pel progenitor.\nDesapareix la distinció entre tutela de menors i incapacitats i la nova regulació del consell de tutela, que és propi únicament de la deferida per un mateix (autotutela) o pels progenitors\nTambé queda en l’aire el cas en què es produeixi una coexistència d’un poder donat en previsió d’incapacitat i una autotutela de data posterior. Recordem que en ambdós casos és necessària l’escriptura pública i la inscripció d’aquesta al Registre de Nomenaments Tutelars no Testamentaris, i la necessitat, abans esmentada, que puguem tenir un accés directe a aquest. En el cas referit pot plan-tejar-se una doble solució, o la coexistència de l’apoderat patrimonial i del tutor personal, o entendre que el nomenament de tutor ha...\nLa tutela - Dret Civil Català Volum II. Persona i Família\nL'assistència - Dret Civil Català Volum II. Persona i Família\nAder y Caja Rioja firman un convenio de 100 millones de euros para préstamos a Pymes\nJaime Santos Briz, La responsabilidad civil Derecho sustantivo y Derecho procesal Editorial Montecorvo. Dos tomos con 1.084 páginas.-Madrid, 1991


El xef Manuel Alonso protagonitza la presentació de la destinació turística València a Milà\nValència Turisme i Visit València acosten la ciutat i la seua província a través de la seua gastronomia a la ciutat italiana, sota la marca conjunta Delicious València\nLa ciutat italiana de Milà va acollir anit una nova acció promocional internacional de València i la seua província com a destinació turística i gastronòmica “única, autèntica, amb productes locals excel·lents i una cultura culinària singular”, segons va destacar el diputat de Turisme de la Diputació de València, Jordi Mayor.\nL'esdeveniment, a càrrec del xef valencià Manuel Alonso, es va emmarcar en l'estratègia conjunta que Diputació, Ajuntament i Generalitat Valenciana desenvolupen a través de les seues marques turístiques i gastronòmiques Delicious València i L’Exquisit Mediterrani.\n“Manuel Alonso és un clar exponent de les grans possibilitats de la nostra gastronomia local i del valor dels productes valencians, fruit de principis com l'honestedat, la perseverança, la cerca de l'excel·lència i l'elecció del millor producte que hi haja a cada moment en el mercat”, va manifestar el diputat.\n“I tot això reflecteix una manera de fer i de viure úniques per les quals València està sent reconeguda internacionalment, com amb la seua elecció com a seu de la celebració de la Gala MICHELIN España & Portugal 2022 i la seua designació com a Capital Mundial del Disseny 2022, la qual cosa dóna mostra del gran del teixit creatiu valencià en tots els àmbits, també en el de la gastronomia”, va agregar.\nEmiliano García, regidor de Turisme de l'Ajuntament de València i president de Visit València, va posar de manifest “la importància del mercat italià per a la ciutat de València, el principal mercat internacional, i que a poc a poc va recuperant els nivells d'abans de la pandèmia”.\n“Hem volgut que la gastronomia valenciana viatge a Milà de la mà de Manuel Alonso per a posar en valor, no solament el nostre producte i la nostra tradició gastronòmica, sinó també la nostra creativitat i la nostra capacitat per a oferir propostes noves que representen i projecten la cultura i la identitat valenciana”, va afegir l'edil de Turisme.\n“En enguany, que València acull la Gala MICHELIN España & Portugal 2022,volem projectar l'excel·lència i talent, però també aqueixa forma tan la nostra manera de viure la gastronomia que la converteix en una experiència i que ens defineix com a poble”, va concloure García.\nLa presentació “a través dels sentits” va consistir en una degustació de gastronomia valenciana acompanyada de vins de la D.O. València, sota el títol de “València, terra d'estreles i disseny”, dirigida a agents i mitjans de comunicació especialitzats del sector turístic italià, per a donar-los a conèixer algunes de les claus d'una destinació pròxima al mercat italià, amb el qual té bones connexions i al qual li uneix molt punt històrica com culturalment.\nVan participar també tècnics de Visit València i el responsable de l'àrea de Formació de Turisme Comunitat Valenciana.


Un estudi del projecte europeu ZooMWest detecta la mobilitat dels ramats a través de les dents dels animals - Benvinguts al Món Rural\nUn estudi del projecte europeu ZooMWest detecta la mobilitat dels ramats a través de les dents dels animals\nAquesta investigació és clau, segons Nieto, perquè permetrà millorar les tècniques biomoleculars per a investigar els orígens de la transhumància, els canvis en la mobilitat dels ramats al llarg del temps i les interaccions entre territoris.\nImatge del pastor, Gerard Cardona, amb el ramat d'ovelles xisquetes que col·labora amb el projecte ZooMWest. (Horitzontal)\nUn estudi del projecte europeu ZooMWest ha detectat la mobilitat dels ramats analitzant les dents dels animals. L’experimentació, durant quatre anys, amb un ramat d’ovelles de raça xisqueta de Rivert (Pallars Jussà) i un de cabra catalana de Vilanova de Meià (Noguera), ha creat referencials per extrapolar-los en ossos que es troben en jaciments arqueològics. Ara, s’estan analitzant mostres de tres països (Itàlia, Portugal i Catalunya) i de períodes diferents (edat del bronze, del ferro, Imperi romà i antiguitat tardana) i han de permetre referenciar els resultats amb els dels ramats actuals i saber quan es van donar els primers moviments transhumants i les implicacions socials, polítiques i econòmiques que van tenir en la mobilitat.\nAriadna Nieto, investigadora del GIP-Universitat de Lleida, ha explicat que a través del projecte europeu ZooMWest s’està fent innovació metodològica. A partir de l’arqueologia experimental estan creant una sèrie de referencials per poder-los extrapolar en altres conjunts d’ossos arqueològics que es troben en jaciments.\nLes anàlisis isotòpiques de l’esmalt dental s’utilitzen en arqueologia per reconstruir els patrons de mobilitat. A través del mostreig de dents d’ovelles i cabres de Rivert i Vilanova de Meià s’ha aconseguit veure els moviments estacionals dels ramats, i distingir-los dels animals que pasturen localment durant tot l’any. Un dels indicadors que s’ha usat per a la investigació és l’estronci. La diversitat en els valors d’isòtops d’estronci al llarg de la dent és un bon indicador per a la identificació i diferenciació entre moviments de llarga i curta distància, aplicable a l’estudi de conjunts arqueològics. Aquests indicadors per al seguiment d’alta freqüència tot just s’estan desenvolupant ara.\nAquesta investigació és clau, segons Nieto, perquè permetrà millorar les tècniques biomoleculars per a investigar els orígens de la transhumància, els canvis en la mobilitat dels ramats al llarg del temps i les interaccions entre territoris. Aquesta recerca analitza també la relació entre les pràctiques ramaderes i el context sociopolític. Caracteritzar l’evolució de la producció ramadera a Catalunya al llarg del temps i, sobretot, entendre com els canvis en la composició dels ramats es relacionen amb els canvis en els models econòmics i socials, és el que persegueix l’estudi.\nD’aquest estudi també se’n desprèn la importància de les races autòctones locals i la ramaderia extensiva en la investigació de la ramaderia antiga. La supervivència d’aquestes espècies està determinada per la capacitat de moure’s pel territori i adaptar-se.\nGerard Cardona, pastor de Rivert, ha explicat que es va implicar amb el projecte donat que el seu ramat d’ovelles és de xisqueta, una raça molt rústica i adaptada al territori, que fa transhumància i la producció és ecològica, i té una forma de treballar molt similar a la dels pastors de fa 2.000 anys. En complir, el seu ramat, les característiques que buscaven les investigadores, es va implicar amb el projecte passant totes aquelles mostres i dades que durant quatre anys li han demanat. Cardona ha passat a ser un més dels membres del projecte.\nEls resultats proporcionats per les dades demostren que els canvis observats en els models de poblament estan fortament relacionats amb els canvis en els models d’explotació ramadera. Així mateix, la producció ramadera no està lligada només als condicionants ecològics. Tot i que l’ecologia té un pes important, sobretot en determinats períodes, en la majoria de casos la producció s’adapta a la realitat econòmica i política de cada moment.\nEtiquetes: esmalt dentalmobilitat dels ramatsPallars Jussàraça xisquetaZooMWest\nEl Ripollès treballa com implantar el Protocol d'abordatge de les violències sexuals en espais d'oci


ASSOLINT NOUS OBJECTIUS » Som | Fundació Catalana Tutelar\nASSOLINT NOUS OBJECTIUS\nUn dels programes que promou Som – Fundació és el de “Vull viure a casa”. Aquest programa ofereix l’ajuda necessària a les persones amb discapacitat intel·lectual que atenem per fomentar la seva autonomia personal i millorar la seva qualitat de vida.\nL’Amalia G. i la Joaquina N. van començar el seu projecte de vida independent al mes de gener del 2017, compartint pis i comptant amb els suports adients per donar resposta a les seves necessitats.\nSom – Fundació es va coordinar amb la Fundació Astres perquè els oferís el suport necessari per poder viure a casa seva de manera autònoma. Al mateix temps, des de l’àrea social es va consensuar un pla de treball individualitzat amb unes línies d’intervenció per fomentar-ne l’autonomia.\nDesprés d’un any de convivència, la valoració de l’Amalia i la Joaquina sobre la vida en comú és molt positiva. Han adquirit nous hàbits i han assolit progressivament els objectius que s’han fixat. Ara ja no han de consultar el planning de tasques que preparava l’Anna C., de la Fundació Astres, sinó que s’ho coordinen entre elles. La Joaquina destaca que també han après a planificar les compres i ja van només una vegada a la setmana al supermercat.\nPer tant, les ajudes que rebien al principi s’han reduït considerablement i ara només reben un suport a casa seva de tres dies setmanals.\nL’Amalia i la Joaquina van assistir juntes a un curs de cuina, però és l’Amalia qui s’ha fet càrrec de la cuina i fins i tot, de tant en tant, s’anima a provar noves receptes. Alhora destaquen que estan adquirint nous hàbits de nutrició perquè volen “estar estupendes” per a l’estiu. Segur que ho aconseguiren!\nEn aquests moments, s’estan centrant en l’àmbit laboral perquè les dues volen trobar una nova feina. Per fer-ho possible estan reforçant la seva formació. L’Amalia està fent un curs d’Informàtica i la Joaquina assisteix diàriament a classes d’adults.\nDurant l’entrevista, van comentar que la convivència ha estat més fàcil del que es pensaven perquè és complementen molt bé, ja que la Joaquina és molt activa i l’Amalia és bastant tranquil·la. A la Joaquina li agrada molt passejar per la ciutat i arribar fins al port i, de tant en tant, anima l’Amalia perquè l’acompanyi, tot i que sembla que encara no l’ha convençut … però la Joaquina ho té clar: “Continuaré insistint, perquè jo vull que també s’ho passi bé fora de casa!”\nMoltes gràcies per compartir la vostra experiència amb nosaltres!\nTags: millorar qualitat vida, suport persones amb disCAPACITAT intel·lectual, vida independent


impressió samarreta màquina / dtg samarreta amb estampat disseny personalitzat - WER impressora\nInici / Productes / Impressora DTG T shirt / impressió samarreta màquina / dtg samarreta amb estampat disseny personalitzat\nÚs: impressora de paper, impressora d’etiquetes, impressora de targetes, impressora de tubs, impressora de bitllets, impressora de roba, impressora de samarretes\nVoltatge: 50HX ~ 60Hz, 220V 50Hz o 110V 60Hz\nMida: A2 / A3 / A4\nTinta: tinta de descàrrega / tinta Dupont\nCISS: Epson CISS original\nMaterial: teixit de cotó / tèxtil\n1. La tecnologia de descàrrega és la nostra nova tecnologia. A la Xina només la nostra empresa pot fer samarreta amb tinta de descàrrega.\n2. Pot imprimir directament a la samarreta de color fosc / clar, sense necessitat de pre-tractament. Subministrament de programari RIP, fàcil d'operar.\n3. Té sentiments de tacte suau, sense sensació de gruix de tinta blanca. La roba és suau i còmoda de portar.\n4. Utilitzem Epson CISS original i capçal d'impressió, és molt estable i no introduirà tapes.\n5. Tenim un any de garantia i equips professionals post-venda\nUn dels majors avantatges de la impressió de descàrregues és la sensació de "mans suaus" que deixa, el que significa que quan toqueu el teixit, obtindreu una "mà" o una sensació increïblement suau. Si imprimiu peces fosques amb tinta blanca, deixeu la taca blanca habitual de tinta i crea un "gruix" en el disseny.\nPodeu imprimir estampats bells a tot color sense utilitzar cap tractament previ, estalviant temps i costos.\n1. Imprimiu directament qualsevol imatge, foto, paraula, logotip a la samarreta fosca i la samarreta de color blanc\n2. Velocitat d'impressió de fins a 50-60 unitats de samarretes per hora.\n3. Ajusteu lliurement l'alçada d'impressió segons les samarretes\n4. Sistema CISS, podeu omplir la tinta fàcilment; Impressió contínua\n5. No passi mai el tap de la boca\n6. Àrea d'impressió: 420 mm * 297 mm (16,38 "* 11,58")\nEspecificacions (mida A3): 1. Tipus d'injecció de tinta de 8 colors, alimentació de tinta: totalment 560 ml\n2. Resolució: 1440 * 5760 dpi\n3. Màx. Impressió: 420 mm * 297 mm (16,38 "* 11,58")\n4. Velocitat d'impressió: A4, format complet, a tot color, 64 segons.\n5. Alimentació: AC220 / 110 ± 10, 50HX ~ 60HZ Power≤450W\n6. Entorn de treball: Temperatura: 5 ~ 35 ° C; humitat: 20 ~ 80%\n7. Pes net: 66 kg\n9. Mida de la impressora: 620 * 880 * 360 mm (24,18 "* 34,32" * 14,04 ")\n10. Mida de l'embalatge: 1100 * 700 * 500 mm (42,9 "* 27,3" * 19,5 ")\nAvantatges que la tecnologia de tinta blanca 1.Expressió molt suau;\n2. Millor permeabilitat aire / aigua;\n3.Buina de rentabilitat, de llarga durada;\n4. Crea una bona angoixa i efectes vintage;\n5. Costos baixos, el cost d'impressió requereix un 10% de la tinta blanca.\nMostres impreses per impressora de descàrrega\n1. Subministrament de programari RIP. Controlar amb precisió el volum de tinta, fàcil d'operar, ajustar lliurement la brillantor, el contrast, etc. en RIP segons la vostra sol·licitud.\n2. Un any de servei de garantia, tenim la nostra pròpia fàbrica, R + D i professional després de l'equip de vendes, som 11 anys proveïdor d'or, oferint el millor servei per als nostres clients respectuosos.\n3. La nostra impressora és una impressora de 8 colors, és molt millor que una impressora de 6 colors. La impressora de 8 colors és aproximadament 1,8 vegades més ràpida de la impressora de 6 colors. Té una major eficiència.\n4. Tenim molts anys de cooperació amb TNT i DHL, de manera que el cost d’enviament és el més baix. És un servei porta a porta, segur i ràpid.\n5. Ens embalem en caixes de fusta, molt segures !!! Moltes altres companyies usen cartró per al paquet, és fràgil.\n6. Personalitzat personalitzat, podeu triar qualsevol imatge per imprimir, sigui quina sigui la vostra necessitat. ho podem fer. Fins i tot només imprimeix en una samarreta, el cost és molt barat només $ 0,4-0,6.


Golf Costa Daurada, capital del spinning\nGolf Costa Daurada s’ha convertit aquest cap de setmana en la capital del spinning. I és que la Masterclass, amb Orthoclinic com a patrocinador principal, va superar, i amb escreix, totes les expectatives. L’escenari a l’aire lliure ja imposava, 150 bicicletes preparades per fer gaudir als bikers d’una experiència única, conduïda pels cinc millors monitors de les Comarques de Tarragona: Toni Navarrete, Esther Salla, Sergio Guijarro, Mónica Martínez i Irene Macias.\nAmb la primera pedalada va començar la festa, van desaparèixer els nervis, es van disparar les pulsacions i els esportistes van poder gaudir d’una sessió irrepetible de dues hores mai vista: natura, música, esport, gran ambient...\nGanes de més? I tant! La Masterclass tenia reservades algunes sorpreses com la cloenda amb focs artificials. I és que la sessió va començar de dia i va acabar de nit. Abans, però, es va programar una actuació de música en directe a càrrec de Sheila Trujillo i es va oferir cervesa i fideuada a tots els participants.\nL'èxit d'aquesta iniciativa va ser possible gràcies al suport d’Orthoclinic, com a patrocinador principal, Restaurant Clamar i 911 Mediterrani, que va aprofitar per organitzar una exhibició de vehicles de la marca Porsche.\nVEURE GALERIA DE LA MASTERCLASS


Detingut a Manresa per robar un mòbil amb violència al carrer - Regió7 :: El Diari de la Catalunya Central\nDetingut a Manresa per robar un mòbil amb violència al carrer\nAl domicili es van localitzar cinc telèfons sostrets\nroger junyent manresa 03.06.2019 | 17:52\nEls telèfons mòbils recuperats MOSSOS D'ESQUADRA\nEls telèfons mòbils recuperats\nEls Mossos d'Esquadra han detingut un jove de 18 anys i veí de Manresa acusat d'un robatori amb violència i intimidació d'un telèfon mòbil. La detenció es va fer el passat 29 de maig i l'acusat va passar a disposició judicial el passat 31 de maig. El jutge en va decretar la llibertat amb càrrecs.\nEls fets dels quals se l'acusa van tenir lloc el passat 27 de maig quan cap a 2/4 de 9 del matí la víctima caminava pel carrer Mossèn Jacint Verdaguer de Manresa quan un desconegut se li va acostar i li va sostreure el telèfon mòbil que portava a la mà. El mateix dia els agents van lliurar el telèfon mòbil a la seva propietària.\nEls Mossos d'Esquadra van localitzar el telèfon al domicili de l'acusat arran de la detenció d'un altre home, també de 18 anys i veí de Manresa, el mateix 27 de maig. En aquest domicili s'hi van localitzar cinc telèfons mòbils sostrets.\nRelacionat amb aquest cas, el dia 28 de maig, els Mossos d'Esquadra ja van portar a terme la detenció d'un altre jove de nacionalitat marroquina, també de 18 anys, i veí de Manresa, tal i com va publicar Regió7 divendres passat. A aquest altre jove se l'acusa de dos delictes de robatori amb violència i intimidació també de telèfons mòbils. El primer robatori va tenir lloc el 22 de maig, al carrer Alcalde Armengou. A un menor, que acabava de sortir de l'institut, un desconegut se li va acostar per darrera, el va agafar pel braç i li va sostreure el mòbil. Quan un altre jove va intentar ajudar el menor, el lladre el va colpejar a la cara i va fugir corrent.\nEl segon robatori del qual s'acusa a aquest jove va tenir lloc la matinada del passat 26 de maig, també a Manresa. La víctima acabava de sortir de la discoteca amb una amiga i quan estava a la zona de les Bases de Manresa, un grup de joves es va creuar amb elles i un li va sostreure el mòbil que portava a la mà. La noia va sortir corrent darrera el lladre fins que el va interceptar però aquest li va clavar un cop a la cara, li va trencar el nas i va fugir. Aleshores el Mossos d'Esquadra van iniciar una investigació que els va acabar portant fins al domicili on van localitzar els cinc telèfons sostrets.\nSe salta el confinament i acaba detingut per violència sexista.\nCampanya contra la violència masclista en ple confinament.


“La Bohème a la fresca”\nDivendres, a les deu de la nit, 'La bohème' de Puccini mobilitzarà poblacions de tot el país en el marc del projecte “Liceu al Territori”\nAquest divendres 8 de juliol, a les deu de la nit, La bohème de Puccini mobilitzarà poblacions de tot el país en el marc del projecte “Liceu al Territori”. L’òpera es retransmetrà en directe per Televisió de Catalunya amb una clara vocació de posar-la a l’abast de tothom, més enllà de Barcelona, i de fer que el Gran Teatre i la música clàssica es vagin apropant mica a mica a més públics al llarg de tot el territori… i també de Menorca, amb un emplaçament a la població d’Alaior.\nDurant la presentació de la segona edició d’aquesta iniciativa, el director general del Liceu, Roger Guasch, ha explicat aquest dilluns que “el Liceu a la fresca ha de ser el catalitzador del Liceu al Territori”, perquè “el Liceu és de tot Catalunya”. Per això, des del Gran Teatre treballen perquè els ciutadans tinguin més accés al món operístic i, al mateix temps, per trencar les concepcions relacionades amb un determinat elitisme a l’entorn del teatre. Guasch va fer una invitació formal a tothom: “Construïm el Liceu de tots”.\nTant el director com el conseller de Cultura, Santi Vila, van agrair de manera especial la col·laboració de la CCMA per la difusió a gran escala del projecte, i també als patrocinadors, ja que el mecenatge (un 14% del pressupost del Liceu), en aquesta societat, és un actiu de gran valor en relació amb el turisme vinculat a la cultura.\nLa bohème, que es retransmetrà en espais públics i a la fresca a través de pantalles gegants instal·lades a totes les poblacions que hi participen, es podrà veure gràcies al treball conjunt entre el Gran Teatre, la CCMA, la productora Jack Fébus i els diversos ajuntaments locals, juntament amb els Amics del Liceu. L’escola ELISAVA també s’ha implicat en aquesta edició amb una instal·lació interactiva (“Clap for opera”) que es podrà veure al Palau Robert.\nEl “Liceu al Territori”, iniciat l’any passat, és un projecte divulgatiu i sostenible que fa una aposta directa per popularitzar l’òpera i per aconseguir que el nombre de ciutadans que assisteixen al teatre continuï creixent. Per confirmar-ne l’efervescència, el “Liceu a la fresca” (amb un pressupost de 70.000 euros) serà la seva principal carta de presentació.\nL’òpera escollida és una comèdia lírica en quatre actes que explica “amb el sentimentalisme propi del melodrama italià, la vida, els somnis, les alegries i les decepcions d’uns joves artistes al París del segle XIX”, en paraules de la filòloga Teresa Lloret; una obra en què “la fragilitat de la felicitat és el tema fonamental”. La podeu descobrir o revisitar aquest divendres a la fresca, tant si sou al Liceu com a qualsevol altra banda del territori.


La Companyia d'Aigües fa una neteja especial del clavegueram després de Carnaval\nEs calcula que aquest diumenge Carnaval es van llençar 112 tones de caramels pels carrers de la ciutat\nDes de la setmana passada i fins la setmana que ve, la Companyia d'Aigües de Vilanova està duent a terme la neteja de la xarxa de clavegueres de la ciutat, fet que comporta algunes restriccions en el trànsit\nUn cop celebrades les Comparses, l'Ajuntament de Vilanova i la Geltrú fa cada any treballs especials de neteja del clavegueram, per retirar l'acumulació de caramels i evitar males olors. Així, el mateix dilluns 3 de març ja es va netejar la zona dels carrers de Pàdua i de la Mercè, dimarts els carrers de Sant Pau, de Santa Madrona, del Jardí i de Sant Joan, dimecres la plaça de Soler i Carbonell, dijous la rambla Principal, i divendres la plaça de la Vila, el carrer de la Fruita, el carrer de Sant Gervasi, l'avinguda de Francesc Macià i la plaça de Soler i Gustems.\nAquesta setmana els treballs de neteja es faran cada dia de 8 a 15h, i afectaran:\nEls carrers dels Caputxins, de Sant Sebastià, de Manuel Marquès, de l'Almirall Colom, dels Mercaders, de Sant Gregori i la plaça de les Cols.\nLa rambla de la Pau i el passeig Marítim.\nEl carrer de l'Aigua entre la plaça de les Neus i el carrer del Pare Garí, i el carrer del Correu.\nDijous 13 de març:\nEls carrers dels Escolapis, del Col·legi, del Comerç, i la plaça de Pau Casals.\nLa plaça d'Enric Cristòfol Ricart.\nPel que fa a la setmana que ve, dijouus dia 13, de 8 a 15 hores, es treballarà a la zona dels carrers de Josep Mascaró, de les Roques, de l'Argenteria, pujada del Cinto i plaça dels Lledoners.\nAquests treballs afectaran la circulació de vehicles, en alguns casos de manera parcial, i en d'altres es tallarà tot el carrer. Mentre durin les afectacions, els veïns podran entrar i sortir dels guals, sempre que els treballs ho permetin, seguint les indicacions dels operaris de la neteja.\nPer a qualsevol dubte o aclariment, els veïns es poden adreçar a la Regidoria de Serveis Viaris de l'Ajuntament de Vilanova i la Geltrú, de dilluns a divendres, des de les 9.30 fins a les 14 h, o bé al telèfon 93 814 00 00.


Esperit nadalenc al centre de Barcelona - Equipatge de mà\nEquipatge de mà > Catalunya > Barcelona > Esperit nadalenc al centre de Barcelona\nEsperit nadalenc al centre de Barcelona\nEscrit per David Cortés\t| Última actualització: 29 desembre 2012\nBen sabut és que les festes nadalenques són símbol de consumisme i segons diuen, Barcelona és la millor botiga del món. El que ha dut a terme aquest any per tal de potenciar les compres nadalenques al centre de Barcelona ha sigut decorar la Plaça Catalunya amb un arbre de nadal, diversos arbres creats per llums de colors i per una pista de gel que ocupa tot el centre de la plaça.\nLa sensació que em dóna és que amb aquest arbre han intentat acostar-se a la manera de celebrar el Nadal que tenen ciutats grans com ara Nova York. Allà hi posen grans arbres al centre de la ciutat durant aquestes festes.\nCal dir que amb totes les llums que es posen als carrers cada any aconsegueixen si més no, transmetre aquest esperit nadalenc a la població de Barcelona.\nTot i que s’ha comentat que era la més gran d’Europa s’ha de dir que no és veritat i que a Austria n’hi ha una de molt més gran. La de plaça Catalunya medeix 1200 m2 i la d’Àustria en té 7000 i és molt més econòmica. Aquí els preus són de 6€ cada mitja hora o 8€ una hora i la de Wiener Eistraum val 12€ i hi pots passar tot el dia.\nTambé ha provocat queixes per estar muntada per una empresa privada i ocupar un espai públic, però la meva opinió és que no ens molesta a ningú i hi ha molts més establiments i fires privades que ocupen espai públic i ningú es queixa.\nVoldríem aprofitar des del blog per desitjar-vos a tots els lectors i lectores unes molt bones festes, tant sigui viatjant com quedant-vos a casa amb la familia.\nFira de Santa Llúcia: Nadal a Barcelona\nShoreditch: El nou centre comercial de Londres


Llibres: Cómo dejamos de pagar por la música\nStephen Witt traça la crònica definitiva sobre el fenomen que va canviar per sempre la indústria discogràfica\nEl món de la música (i de la cultura en general) va canviar per sempre amb la democratització d’Internet i la irrupció de plataformes d’intercanvi d’arxius. Amb un únic clic podíem disposar de tantes cançons com volguéssim: 14, 368, 5.849, 24.562.693… al disc dur del nostre ordinador.\nTot i que melòman que gaudeix gairebé fins a l’orgasme de la possessió d’un disc en format físic, he d’admetre durant uns mesos vaig embogir i vaig descarregar il·legalmet centenars, milers d’àlbums. Centenars, milers d’elapés que no escoltava mai però que, patint una mena de síndrome de Diògenes musical, emmagatzemava a la memòria del meu ordinador (per excusar-me, diré que, anteriorment, també vaig tenir una botiga de discos a la qual venien clients amb CD-R d’àlbums, que no es publicarien oficialment fins a setmanes després). Febrada que també va patir Stephen Witt. La diferència és que aquest matemàtic i periodista nord-americà ha escrit el relat definitiu sobre el fenomen que va canviar per sempre la indústria discogràfica i jo, no.\nHe d’admetre que vaig estar molt a prop d’abandonar la lectura d’aquest Cómo dejamos de pagar por la música (Contra Editorial) en el seu primer capítol. Aquelles pàgines introductòries on Witt explica com es va desenvolupar el format de compressió d’audio MP3, amb els seus tecnicismes, em van semblar un conyàs insuportable. Però bé, el paio havia dedicat anys a la seva investigació i vaig decidir atorgar-li el benefici del dubte. Superat aquest primer episodi, ja no vaig parar fins cruspir-me d’una tongada les 328 pàgines del llibre. El gran encert de Witt és traçar la seva tesi explorant tres moments capitals en aquesta història, afegint, a més a més, al seu relat recursos més propis dels thrillers literaris que no pas de l’assaig (maneres, cal destacar, que no resten veracitat al seu treball).\nEl primer d’aquests moments ens apropa als investigadors i enginyers alemanys encapçalats per Karlheinz Brandenburg, que, buscant un mètode que permetés comprimir el so per facilitar la seva transmissió, van acabar creant l’MP3, format digital que canviaria per sempre la manera en què consumim música.\nPosteriorment ens presenta a Dell Glover, treballador d’una planta de CD ubicada a Kings Mountain, una petita ciutat de Carolina del Nord. Glover es convertiria en el “pacient zero” de la pirateria, filtrant a la xarxa mesos abans de la seva publicació oficial els milers i milers de discos que es premsaven al seu lloc de treball.\nEl tercer protagonista és una de les eminents figures de la indústria musical nord-americana: Doug Morris, que, al capdavant de les més importants discogràfiques (l’única persona que ha estat director dels tres grans segells: Sony, Universal i Warner), va contemplar com s'enderrocava l’empori fonogràfic que ell mateix havia contribuït a erigir.\nCombinat tots tres relats, Witt traça aquesta extraordinària crònica d’un dels fenòmens més paradigmàtics (i controvertits) de la societat d’inicis dels segle XXI: el pas del CD als formats digitals, de pagar per la música a la seva absoluta “gratuïtat”. Un llibre que, si el busqueu, molt probablement el podreu trobar a la xarxa i descarregar per la patilla. Però, creieu-me, el gaudireu molt més si el pagueu.\nCómo dejamos de pagar por la música. Stephen Witt. Traducció: Damià Alou. Contra Editorial. Barcelona, 2016. 328 pàgines.


Recordatori: 13 de febrer de 8:45 a 10h. Sessió de networking TCM\nUs convoquem a la propera sessió de networking que tindrà lloc el dia 13 de febrer de 8:45 h a 10 h la sala Burriac – Laia Arquera .\n- Benvinguda a càrrec del President del Tecnocampus , Miquel Rey\n- Presentació de la Consultoria especialitzada en el finançament d’ R+D+i (CoIn+D), per part del Business Director de CoIn+D, Raúl Vila. 10 minuts\n-Presentació de la patronal que representa les micro, petites i mitjanes empreses i els autònoms de Catalunya (PIMEC) , per part del President de PIMEC del Maresme – Barcelonès Nord, Ambròs Martínez . 10 minuts\n- Presentació del I FORUM D’INVERSIÓ TCM que es celebrarà el proper 29 de març al Tecnocampus, per part de la Cap de Serveis Empresarials del Tecnocampus, Luz Fernandez. 5 minuts\n- Ronda de presentacions de les empreses participants a la sessió, tant les de nova incorporació com les que ja porteu un temps amb nosaltres, amb l’objectiu de que fem més estreta la comunitat empresarial TCM. 15 minuts\n- Torn de suggeriments i propostes per part de les empreses instal·lades. 5 minuts\n- A l'acabar, l’espai restarà obert fins les 10:30 h per seguir generant networking i establint contactes entre les empreses de la xarxa TCM.\nUs hi esperem! Preguem confirmeu assistència a serveiempresa@tecnocampus.com\nPer tal d’ajudar-vos a activar els contactes empresarials:\n- Uns dies abans us farem arribar la relació d’assistents confirmats\n- El personal TCM assistent tindrà el rol d’enllaç amb les persones que vulgueu conèixer\n- Disposarem una taula per a que pugueu deixar les vostres targetes i informació empresarial.\n- Durant la sessió, passarem un carrusel amb 1 diapositiva de cadascuna de les empreses participants a la sessió, amb cadència de 30 segons.


Aniversari Ca L'Amador - La Gastronòmica\nAniversari Ca L'Amador\nAhir, mentre observava el so del ramat veia la música de les copes brindant. Érem una colla exquisida que compassàvem sabors, acompanyàvem coccions i buidàvem històries, érem com trobadores buscant secrets dins de cada ampolla, rere cada mossegada i al voltant de cada alè. Ho fèiem al ritme dels bits per segon que sortien de cada petó volador, de cada somriure còmplice i de cada pensament llibertí. Tot era intens, només calia seguir els impulsos elementals que sorgien entre taules nues de maquillatge i replenes de veritat.\nA l’arribada, un barret de palla i el saludo fumejat d’una brasa fent-se. Rostres bonics i alegres, amables -immensament bonics, alegres i amables-. Expressions de sorpresa, de ganes i de gana de conversa. Expressions d’infantesa, novelles i encuriosides, expressions de nens i de nenes contentes. Carícies d’aprop, de lluny, de dalt a baix i de baix a dalt. Ràpides connexions de wifis i bluetooths entre mascaretes prepirinenques d’estiu.\nA l’entremig, una barra de colors i un relat fumejat de sang calenta. Visca la glaçonera, visca el còctel, visca les olles, els vols, els embotits i les tòfones. Visca els plats, els bancs i les fustes. Visca la intenció amb la que em serveixes, em dones, m’omples i em poses. Visca la cuina i la porta de la cuina sempre oberta. Visca el suc i la transformació. Visca el sol caminant per l’era i visca l’ombra aixecant camises. Visca el cant i la carn i els ous i la llet. Visca el pa amb tomàquet i la pedra. Visca el canaló, el blau i el tendre. Visca la cuixa, l’espatlla i el braç. Visca l’airet entre les cames i rere l’orella, l’airet que surt dels llavis contents que canten des de l’escala. Visca la teva mirada de reüll, les mirades rectes i les funambulesques. Visca el teu braç a la meva cuixa i visca la teva espatlla amb la meva. Visca la dolçor feta número. Visca el dos i el zero.\nVisca la família que ho veu parir, la muntanya que presència, la posta de color rosa, el veïnat, l’amistat i l’amor. Visca l’herba, la farina i el romaní. Visca l’església que proveeix i que veu. Visca el tractoret i les passejades. Visca el bolso i visca la sandàlia, la bamba i el pantaló, visca l’entrecuix i les entranyes. Visca el Prepirineu, el fogó, el forn i la cassola. Visca el Cadinell que els mals espanta.\nA l’acabar, un mercat de petons escalfats per la lluna i un adéu fumejat de fins aviats!. Al marxar, un combinat de sensacions al girar al coll i a l’aixecar el nas. Al baixar cap al cotxe una cremor, un gest i una bufada a la nuca, un calfred i un gemec. Amistat en estat sòlid, liquada, deshidrata, rallada, salpebrada i ensucrada.\nJa en el record, paraules farcides de brots remeiers i arrebossades d’aromes etíliques.\nPropostes fusionades amb bons, agosarats, folls i provocadors desitjos.\nAhir, mentre observava el so del ramat veia la música de les copes brindant. Ahir, mentre et gaudia em regalaves -de nou- amor. 20 anys després i encara fent l’amor...\nTot un regal ser amb tu.\nMoltes gràcies, Ca l’Amador!\nFelicitats, Salut i per 20 més!


Michael Davenport: Després de l'acord amb Pristina, Sèrbia és més propera a l'entrada de la UE a Dalje.com\ncasa Minut per minut Michael Davenport: Després de l'acord amb Pristina, Sèrbia està més a prop d'unir-se a la UE\nMichael Davenport: Després de l'acord amb Pristina, Sèrbia està més a prop d'unir-se a la UE\nEl canvi que Belgrad i Pristina van aconseguir la signatura de quatre acords dimarts a Brussel·les fa de Sèrbia a la Unió Europea i l'obertura dels primers capítols de la negociació, va dir divendres el cap de la delegació de la UE a Belgrad Michael Davenport.\ndiplomàtic britànic per N1 televisió regional qualificat com la cimera de la UE i els països dels Balcans occidentals a Viena en molt millor posició de Sèrbia va assenyalar i Comissari d'Ampliació i Política de Veïnatge, Johannes Hahn, anunciant que ara abans que finalitzi l'any serà capaç de recomanar l'obertura de negociacions de Brussel·les i Belgrad.\nDavenport signatura de quatre acords qualificats com horaris d'obertura més passos en el diàleg entre serbis i albanesos i el procés de normalització de les relacions entre Belgrad i Pristina, de conformitat amb l'acord de les dues parts van signar 19. Abril 2013. a Brussel·les, afegint que sense la participació dels dos primers ministres - Sèrbia Aleksandar Vucic i Kosovo, Isa Mustafa, no aconseguir un resultat.\nBelgrad i Pristina dimarts, sota els auspicis de la Unió Europea, van signar acords sobre l'establiment de la Comunitat de municipis serbis a Kosovo, les telecomunicacions, l'energia i l'ús del pont sobre el riu Ibar que divideix Kosovska Mitrovica, al nord, predominantment de Sèrbia, i el sud, on la majoria dels albanesos.\nSobre la qüestió de si Sèrbia estarà obligat a reconèixer la independència de Kosovo, Davenport diu en el present context, "no és una confessió, però això és una normalització completa de les relacions entre Belgrad i Pristina".\ndiplomàtic britànic ha subratllat que nous passos en el procés de negociació de l'Europa integració de Sèrbia depèn de la Comissió Europea, que proposarà els propers passos que han de manifestar-se els estats membres de la UE, sinó en la disposició de Sèrbia, especialment en relació amb els capítols 23 i 24 en l'àmbit de la justícia i l'estat de dret.\nDavenport avaluació que Sèrbia té una gran oportunitat d'entrar "en una fase més activa de les negociacions" i perspectives "per accelerar tot el procés durant el proper any."\ndiplomàtic britànic va lloar la forma en què Sèrbia reacciona davant els desafiaments de la crisi dels refugiats i va subratllar la disposició de la UE per ajudar més en l'assistència humanitària als migrants.\n"Hem seleccionat aquesta setmana 150.000 d'euros d'ajuda humanitària a la Creu Roja de Sèrbia", va dir Davenport, afegint que "la UE és conscient que aquesta és una crisi que s'està desenvolupant," i que són "mesures necessàries i institucionals".\n"La nostra assistència addicional dependrà de les necessitats reals", va dir Michael Davenport, cap de la delegació de la UE de TV N1 a Sèrbia.\nVersió prèviaEn una dotzena de ciutats espanyoles organitzen referèndums de toros\nLa pròxima revelacióAndrea Ivančević es va quedar a la primera fila i es va quedar sense final\nCarta del lector: no hauria de ser lliure el bany públic?


Vols millorar el potencial i creixement de la teva empresa? Arrenca l’onzena edició del programa Accelera el creixement - Ràdio Sant Andreu\nHome / Actualitat Sant Andreu Barca / Vols millorar el potencial i creixement de la teva empresa? Arrenca l’onzena edició del programa Accelera el creixement\nPosted by: Radio Sant Andreu in Actualitat Sant Andreu Barca, Destacats, Feina i Empresa, Seccions Via directa maig 11, 2022\t122 Views\nDes de l’any 2012 es duu a terme anualment amb la participació de 50 pimes. Se’ls proporcionen els serveis necessaris per a accelerar el seu creixement, i s’incideix sobretot en els elements clau següents: Transformació digital, la internacionalització, el finançament, la comercialització o l’organització i equip directiu.\nL’Ajuntament deSant Andreu de la Barca col·labora en aquest projecte finançat per la Diputació de Barcelona i PIMEC amb l’objectiu de donar suport a empreses amb un alt potencial de creixement.\nDes de l’inici d’aquest programa 9 empreses de Sant Andreu de la Barca s’han pogut beneficiar. Es tracta d’un programa d’acompanyament personalitzat a pimes durant 9 mesos, a càrrec d’experts en diferents àrees de gestió empresarial, on s’elaborarà un pla de creixement i es donarà suport a la seva execució. El programa està valorat en 5.500€, però amb el suport de PIMEC i Diputació de Barcelona, l’empresa únicament paga 500€.\nAmb el programa, les empreses poden:\nPortar a terme una reflexió estratègica i identificar els factors clau d’èxit per al creixement\nEstructurar un full de\nMaterialitzar els projectes amb un acompanyament\nTenir disponibilitat per seguir parts del programa de forma telemàtica\nNoelia Redondo i Dani Porta, tècnics de Promoció Econòmica de l’Ajuntament de Sant Andreu de la Barca han donat detalls del programa a Ràdio Sant Andreu en el marc de l’espai Feina i Empresa del programa Via Directa.\nEl termini per a la presentació de candidatures finalitza el 13 de juny de 2022.\nNoelia Redondo i Daniel Porta\nescolesvelles@sabarca.cat | 93 635 64 07\nPrevious: Obren les aules d’estudi nocturn del 16 de maig al 22 de juny\nNext: Espai de Vins 214 – Especial vins primavera i estiu


28 d’octubre, vaga al sector públic – CNT El Prat\n28 d’octubre, vaga al sector públic\nPublicat per Sindicat el 2021-10-23 2021-10-23\nLes que hi som, ens quedem!\nTenir uns serveis públics dignes i de qualitat és quelcom essencial per a assolir la societat que volem a Catalunya, una societat cohesionada i orientada a reduir i superar les desigualtats socials, especialment aquelles que afecten als sectors més desafavorits, que pateixen la crisi econòmica postpandèmica amb més duresa, la classe treballadora i el conjunt de les classes populars. Sectors com l’ensenyament públic, la sanitat, la justícia, els serveis socials, assistencials, de garantia de rendes, i un llarg etcètera, són fonamentals per a avançar en la transformació que volem per a la nostra societat, i que la majoria de la població reclama, una transformació en un sentit emancipador.\nLes persones treballadores del conjunt del sector públic a Catalunya sostenen amb la seva feina diària la qualitat de tots aquests serveis, de vegades en condicions molt adverses, derivades de les polítiques de retallades, privatitzacions i desmantellament progressiu de l’àmbit públic dutes a terme pels diferents governs. Prenent només com a indicador el sector públic de la Generalitat, constatem que una tercera part de les persones treballadores tenen una relació laboral no estable, ja que els seus contractes són d’interinatge o de laborals no fixes, en concret, uns 90.000 del total són treballadores temporals de l’administració pública catalana. La temporalitat els darrers anys ha crescut fins a situar-se al voltant del 30% de la plantilla total, sent la majoria dones que ocupen aquests llocs de treball. La precarietat al sector públic de la Generalitat està altament feminitzada. La situació no és gaire millor, i en alguns casos és fins i tot pitjor, a les nostres administracions locals i en alguns organismes de l’administració general de l’Estat.\nLa immensa majoria d’aquests llocs de treball precaris estan essent ocupats per personal interí o laboral temporal amb més de 3 anys de serveis prestats i, en molts casos més, fins i tot dècades ocupant de forma provisional una plaça que mai no ha sortit a provisió reglamentària, ni les qui l’ocupen han tingut mai l’oportunitat de consolidar. En ocasions, no pas una, sinó diverses, amb nomenaments o contractes temporals de caràcter successiu, perquè la rotació en el sector públic és molt alta. L’administració pública, i tots els seus organismes depenents, han cronificat durant molts anys la temporalitat sense garantir processos selectius per tal d’estabilitzar convenientment les plantilles.\nLes darreres sentències i autos del Tribunal de Justícia de la Unió Europea (TJUE) són molt clares en el sentit que cal transposar completament la directiva 1999/70/CE sobre el treball de durada determinada a l’ordenament jurídic intern de l’estat espanyol, per tal de sancionar l’administració incomplidora que hagi comès abús de temporalitat contra les persones treballadores, i dissuadir també convenientment la seva comissió en el futur.\nSentències com la resolució del TJUE del 19 març del 2020, i la jurisprudència posterior d’aquest mateix tribunal, estableixen ben clarament que els actuals processos selectius, de torn lliure i resolució incerta, no es poden considerar com una sanció adequada a l’abús i, per tant, no són cap garantia per tal d’estabilitzar les plantilles; a més d’establir el criteri de tres anys d’interinitat per a considerar que el personal es troba en abús de temporalitat. Els llocs de treball estructurals no haurien de poder ser coberts amb contractes temporals: això és un frau de llei i un abús acreditat per la pròpia justícia d’aquesta Unió Europea, les disposicions de la qual tant els hi agrada seguir fil per randa als diferents governs en altres àmbits que tenen a veure amb retallar els serveis o la protecció social.\nCal sancionar la contractació abusiva, igualant els drets amb qui ostenta la condició estable en el mateix règim jurídic, cal avançar en el reconeixement del caràcter fix de la relació laboral per a qui està ocupant places de caràcter estructural amb contractes o nomenaments temporals. Aquest nou marc normatiu, necessari per a estabilitzar realment les plantilles, en cap cas pot respondre a la lògica de la proposta presentada pel principal partit del govern espanyol, el PSOE, i negociada amb la burocràcia sindical de les tres centrals estatals majoritàries a la Mesa general de negociació de les administracions públiques: CCOO, UGT i el CSIF. El reial decret llei 14/2021, conegut com a “Icetazo” representa la reedició de la versió més dura i excloent cap a les persones treballadores temporals de les velles formes d’entendre l'”estabilització”, ja fracassades en el passat. Una proposta que, si no és substancialment modificada en l’actual tràmit parlamentari com a projecte de llei, implicarà un autèntic ERO d’extinció; l’acomiadament massiu per a milers de persones treballadores del sector públic a Catalunya, que porten molts anys demostrant la seva vàlua als seus centres de treball. Un despropòsit que cal capgirar de manera urgent els propers dies i setmanes.\nLa “fixesa”, aquesta consigna que ha esdevingut tan popular darrerament entre el personal precari del sector públic, ha de ser entesa com l’estabilització del personal interí o laboral temporal, tot modificant la seva situació administrativa per tal d’assolir la seva funcionarització o bé establint contractes/nomenaments fixes fins a la seva extinció per jubilació ordinària. Aquesta cal que sigui la resposta a l’alta temporalitat existent a conseqüència dels acords signats el 2017 i 2018 entre l’anterior Ministre Montoro i els sindicats del règim. Davant d’aquest nou “procés d’estabilització” que es vol posar en marxa amb l'”Icetazo”, mitjançant el qual es pretenen convocar ofertes públiques extraordinàries, cal mobilitzar-se per exigir i guanyar un nou dret laboral. El projecte de llei per a la reducció de la temporalitat que s’està tramitant al Congreso de los Diputados ha d’acabar recollint aquest nou dret en el seu articulat. Un nou dret que doni el paraigua legal a les diferents administracions publiques per a reconèixer el caràcter fix de la seva relació laboral a qui treballa en frau de llei. Un nou dret per avançar en la millora de les condicions laborals de les persones empleades públiques, tal com recull la nova llei que s’està tramitant al Parlament de Catalunya d’estabilització del sector públic català.\nPer tot això, els sindicats sotasignants denunciem el reial decret llei conegut com a “Icetazo”: vulnera la normativa i la jurisprudència europea en no establir cap sanció adequada i dissuasòria a l’administració pública per l’abús comès, i no fa altra cosa que castigar al personal abusat, posant en risc la seva continuïtat en el lloc de treball. Demanem la seva derogació immediata. Exigim que la nova llei que s’està tramitant reculli la fixesa com a sanció a l’abús de temporalitat. Per això, en un moment crític on el futur laboral de milers de treballadores està en joc convoquem vaga al sector públic a Catalunya el proper dia 28 d’octubre.\nFem una crida a l´organització d’assemblees per establir una posició clara de rebuig a l’acomiadament massiu que implica l’Icetazo. Cal aturar els centres de treball i sortir als carrers per guanyar l’estabilitat dels qui treballen a la pública.\nCap interina al carrer, les que hi són es queden.\nCategories:\tAcción sindical\nLa lluita sindical de la CNT dóna els seus fruits davant del conflicte amb l’empresa Lluch Essence\nAquesta última setmana de gener el conflicte iniciat per la secció sindical de CNT a l’empresa Lluch Essence arran de l’acomiadament de tota la secció, i dels treballadors del departament de logística, ha tingut novetats.El Saber més…\nLluch Essence sigue en su táctica de avaricia\nHa iniciado la guerra de exterminio, aceptamos el reto “Si luchas, puedes perder. Si no luchas, ya has perdido” Mientras los ricos aumentan un 30% sus riquezas la clase trabajadora disminuye su poder adquisitivo y Saber més…\nLluhc Essence echa a la calle a 14 trabajadores\nPor la readmisión de los trabajadores Lluch Essence, la empresa que se define como familiar, despide a 14 trabajadores, con sus respectivas familias, en vísperas de navidad. Tras celebrar cada Kilogramo expedido y las ganancias Saber més…


novembre | 2016 | Escola El Serrallo\nJa estem enllestint la programació de Nadal. Us avancem les dates del concert que, com cada any, farem a l’escola:\n*Començarem a les 9.30h\nUN TASTEST D’EXTRAESCOLARS\nAra que el curs ja està plenament engegat us deixem algunes fotos de part dels extraescolars engegats. Només són un tastet perquè hi ha més de 150 nens i nenes inscrits a les onze activitats que es realitzen. Podreu veure com aprenem a patinar amb la Sara, com entrenen els futbolistes amb el Jordi, l’anglès que fem amb la Laia i lo bé que treballem en equip per construir un robot.\nPerò estigueu atents que la propera setmana us en portarem altres!!\nAMPA, Infantil, Portada, Primària, Vídeos activitats ACTIVITATS, AMPA, infantil, portada, Primària, VÍDEOS 0\nNOVETATS A L’ESPAI DE L’AMPA.\nA l’espai de l’AMPA trobareu la documentació necessaria per fer-vos socis.També trobareu la normativa de les activitats extraescolars i la fitxa d’incripció a la lliga de cros que organitza el Consell Esportiu del Tarragonès.\nEleccions per renovar parcialment el Consell Escolar.\nDilluns 7 s’inicia el procés per renovar de forma parcial els membres del Consell Escolar. El calendari de les diferents actuacions ja ho teniu a les mans. Des de l’escola us volem animar a participar ja si presentant-vos com a candidats per representar els pares i mares al consell escolar o participant el dia que el centre ha convocat les eleccions votant els candidats que considereu més representatius.\nUs deixem un enllaç on trobareu tota l’ informació sobre els Consells escolars i un altre amb el calendari que us vam facilitar.\nNou cicle de xerrades :”El cafè dels pares i mares”\nEl passat dimecres 2 de novembre vam tenir la sort de comptar amb l’Alejandro Pérez, , que v a conduir la primera trobada del nou cicle de xerrades “El cafè dels pares i mares”, adreçades als pares, mares, avis, àvies… i tots els membres de la comunitat educativa de l’escola. Llegir més»\nAMPA, Portada AMPA, portada 0\nPRIMERA RESOLUCIÓ D’AJUTS PER L’ADQUISICIÓ DE LLIBRES CURS 16-17 CONSELL COMARCAL\nUs comuniquem que al taulell d’anuncis de l’escola hem publicat la primera resolució dels ajuts econòmics de caràcter individual per l’adquisició de llibres escolars curs 2016-17. Per consultar el llistat necessiteu el codi IDALU que us vam facilitar a totes les famílies el curs 2015-16.\nQualsevol… Llegeix més»


Jornada Informativa GRATUÏTA d'ortodòncia INVISALIGN®| Centre Dental M. Castellsagué\nVine el 30 de maig i descobreix l’ortodòncia INVISALIGN® de forma gratuïta\nEn el Centre Dental M. Castellsagué comptem amb la innovadora tècnica en ortodòncia “invisible” Invisalign®. Per donar a conèixer de prop aquesta tècnica, el dimarts 30 de maig realitzarem una Jornada Informativa Gratuïta anomenada “Dia Invisalign®” per a tots els pacients que vulguin venir a descobrir què és Invisalign®.\nLa tècnica d’ortodòncia “invisible” Invisalign® és una técnica en ortodoncia que corregeix l’apinyament de dents, la mossegada creuada, dents separades i altres problemes de malposició amb l’ús d’alineadors transparents evitant l’ús de brackets.\nEls alineadors o “aligners” són unes “fundes” transparents que es dissenyen a mida i que transmeten a les dents els moviments precisos que l’ortodoncista determina per a fer efectiva l’ortodòncia. Aquests alineadors són transparents i estètics; són dissenyats a mida amb escàner digital 3D i impresos amb tecnologia d’impressió 3D; són eficaços; són més còmodes que els brackets i es poden treure i posar per a major comoditat del pacient.\nMés informació en el post del blog: “Descobreix la tècnica en ortodòncia “invisible” Invisalign®. Ortodòncia sense brackets”\nEn què consistirà la Jornada Informativa Gratuïta “Dia Invisalign®”?\nEl proper dimarts 30 de maig es durà a terme la Jornada Informativa Gratuïta “Dia Invisalign®” i consistirà en mostrar de forma gratuïta a tots els pacients assistents en què consisteix la tècnica, quin pla de tractament se segueix en cada cas particular, quins resultats esperats es poden obtenir, etc.\nEn resum, tots els assistents a la jornada gaudiran GRATUÏTAMENT de:\nVisita i diagnòstic mèdic amb la Dra. Núria Gràcia Adrados (ortodoncista).\nEscaneig de la boca del pacient amb el nou escàner intraoral digital 3D iTero®.\nVisualització de la simulació de resultats esperats amb la tecnologia 3D.\nDescobriràs a l’instant com quedarà el teu somriure després d’Invisalign!\nMés informació sobre l’escàner intraoral 3D iTero® i el simulador de resultats aquí: “NOU escàner intraoral digital 3D per a ortodòncia i implants”.\nSí, és obert a tothom que vulgui descobrir Invisalign® i consultar el seu cas a la nostra ortodoncista sense compromís.\nQuè he de fer per assistir a la jornada del 30 de maig?\nEl “Dia Invisalign®” serà una jornada informativa gratuïta amb atenció 100% individualitzada. És a dir, que la nostra Dra. Núria Gràcia estarà al 100% per a cada assistent. D’aquesta manera, tothom qui vulgui, podrà ser atès personalment amb calma i de forma 100% personalitzada per la doctora i plantejar-li tots els dubtes que es vulguin.\nPer tal de poder garantir aquesta atenció, cal que tots els assistents s’inscriguin prèviament en el següent formulari, trucant al 93 870 98 06 o enviant un email a info@centredentalcastellsague.cat Les places són limitades.\nEtiquetes: aligners, escaner 3D, invisalign, invisible, iTero, jornada, jornada informativa, jornada portes obertes, núria gràcia adrados, ortodòncia


Reñé afirma que el turisme actiu i els esports d’aventura són un sector estratègic i un motor important de l’activitat turística de les comarques lleidatanes | Diputació de Lleida\nInici / Reñé afirma que el turisme actiu i els esports d’aventura són un sector estratègic i un motor important de l’activitat turística de les comarques lleidatanes\nUn estudi mostra que la demarcació de Lleida lidera l’oferta del turisme actiu i els esports d’aventura al conjunt de l’Estat espanyol amb 171 empreses que actualment operen al territori amb una oferta d’una cinquantena d’activitats\nEl president de la Diputació de Lleida, Joan Reñé, ha destacat que pel conjunt de les comarques de Lleida i principalment per les del Pirineu, el turisme actiu i els esports d’aventura es mantenen com un sector estratègic i un motor important de l’activitat turística de les comarques de Lleida, una activitat que contribueix a la diversificació i la desestacionalització del sector i un dels principals factors d’identitat de la demarcació en l’àmbit turístic.\nReñé ha fet aquestes declaracions en la presentació de la nova temporada de turisme actiu i esports d’aventura de les comarques de Lleida, que ha coincidit amb l’inici del període de vacances de Setmana Santa.\nL’acte, que ha tingut lloc al costat del càmping municipal de Llavorsí (el Pallars Sobirà), ha estat organitzat pel Patronat de Turisme de la Diputació de Lleida conjuntament amb l’Associació d’Empreses d’Esports d’Aventura del Pallars Sobirà, l’Ajuntament de Llavorsí i el Consell Comarcal del Pallars Sobirà, i ha comptat amb la col·laboració de diverses empreses lleidatanes del sector.\nEn la presentació també han participat el president del Consell Comarcal del Pallars Sobirà, Llàtzer Sibis; el president de l’Associació d’Empreses d’Esports d’Aventura del Pallars Sobirà, Florido Dolcet; el vicepresident del Patronat de Turisme de la Diputació, i alcalde de Rialp, Gerard Sabarich, i el director del Patronat de Turisme, Jordi Blanch.\nEl president de la Diputació de Lleida ha afirmat que les comarques lleidatanes “lideren l’oferta del turisme actiu i els esports d’aventura al conjunt de l’Estat espanyol amb 171 empreses que actualment operen a tota la demarcació amb una oferta d’una cinquantena d’activitats de terra, aire i aigua que es poden practicar al llarg de tot el territori, des del Pirineu a la plana”. També ha destacat que l’impacte econòmic del sector ha estat de 62 milions d’euros, la qual cosa suposa una important repercussió per les comarques lleidatanes.\nReñé ha indicat que amb aquesta presentació el Patronat de Turisme vol “refermar el suport a un sector que considerem estratègic pel turisme de Lleida”, com també ho es l’esquí per la temporada d’hivern i que aquests dies arriba a la recta final d’aquesta temporada amb les vacances de Setmana Santa.\nUn altre dels factors que indiquen el dinamisme del sector és la renovació contínua de l’oferta, amb noves propostes i activitats de tot tipus. Entre elles aquesta temporada destaquen l’obertura del “Tòtem Parc”, situat a Arfa (l’Alt Urgell), el primer parc d’esports d’aventura de Catalunya amb activitats adaptades per a discapacitats; la celebració dels Sky Games 2012 Ribagorça Romànica; la nova oferta d’activitats nàutiques que s’encetarà aquest estiu a l’embassament de Rialb, o la posada en marxa el 21 d’abril del Canal d’Aigües Braves de Ponts (la Noguera).\nDestaquen també les proves de piragüisme d’àmbit estatal i internacional que es faran al Pirineu lleidatà, com també la commemoració del 20è aniversari de la celebració de competicions olímpiques de piragüisme en aigües braves al Canal Olímpic del Segre, a la Seu d’Urgell.\nDurant la presentació, el president del Consell Comarcal del Pallars Sobirà, Llàtzer Sibis, ha indicat que el sector del turisme actiu i els esports d’aventura permeten consolidar els llocs de treball durant tot l’any i no només durant la temporada d’hivern.\nPer la seva part, el president de l’Associació d’Empreses d’Esports d’Aventura del Pallars Sobirà, Florido Dolcet, ha explicat que les darreres precipitacions d’aigua i de neu han permès salvar la temporada i que en aquests temps de dificultats econòmiques les empreses del sector hauran d’optimitzar recursos.\nLes empreses de turisme actiu i esports d’aventura augmenten un 18%\nEl director del Patronat de Turisme, Jordi Blanch, ha avançat algunes de les conclusions de l’estudi encarregat pel Patronat de Turisme per conèixer l’oferta i l’estructura del turisme actiu i els esports d’aventura. Blanch ha indicat que el Pirineu lleidatà disposa d’un fet diferencial molt important com és el riu Noguera Pallaresa, la qual cosa permet la desestacionalització del turisme.\nAquest estudi mostra que el nombre d’empreses de turisme actiu i esports d’aventura ha crescut lleugerament tot i el context econòmic general desfavorable, amb un increment del 18% respecte al 2008, passant de les 144 a les 171 actuals.\nEl volum de negoci assolit l’any 2011 ha estat de 20,6 milions d’euros, considerant només els serveis oferts per les empreses del sector. No obstant això, l’impacte econòmic del sector ha estat de 62 milions d’euros.\nSegons les dades preliminars de l’esmentat estudi del Patronat de Turisme, tot i l’increment d’empreses, l’activitat del sector s’ha reduït entre el 2008 i el 2011 en un 14%, com a conseqüència de la recessió econòmica global.\nEl turisme actiu i els esports d’aventura ocupen actualment 2.200 persones, de les quals unes 700 treballen a temps complert, unes 625 a temps parcial i unes 875 són personal autònom o freelance. En l’àmbit dels recursos humans s’observa com la subcontractació entre empreses està esdevenint un model de gestió significatiu en el sector.\nEl conjunt de les empreses gestionen uns 600.000 serveis de turisme actiu (un 4% menys respecte a l’any 2008). Les activitats d’aigua són encara les més demandades (374.500 serveis), seguides de les de terra (216.000 serveis) i les d’aire (9.500 serveis). Les comarques de muntanya se situen al capdavant de la pràctica d’aquestes activitats, tot i que cal consignar una tendència a l’increment dels serveis vinculats als esports d’aire (un 22% respecte a l’any 2008), com també l’existència d’un turisme actiu cada cop més consolidat a la plana.\nEls esports d’aigua continuen essent els més sol·licitats: el ràfting encara és l’activitat estrella, seguida pel descens de barrancs, l’hidrospeed i el caiac. Pel que fa als esports de terra, hi ha una lleugera davallada de la BTT i un increment significatiu de l’hípica (rutes a cavall), sense oblidar el trekking i les rutes amb 4×4. Pel que fa als esports d’aire, el parapent continua al capdavant.\nLlavorsí, 30 de març de 2012


Contes per la pau | Bucky, la teua biblioteca\nPublicat el 13 febrer 2013 per FLORS MORENO AGUILAR\nEl dia 31 de gener vam celebrara l’escola el dia de la pau. Aprofitant l’esdeveniment a la bilbioteca, el dia anterior, el 30 de gener, vam contar històries relacionades amb el tema als nens i nenes de 1ri 2n d’EP. La Laura, la bibliotecària de la biblioteca pública, ens va deixar un bon sarpat de llibres relacionats amb la pau i la guerra. Vam comentar-los tots una mica i vam explicar dos històries que sempre agraden molt.\nEls nens no volen la guerra i En Flon Flon i la Museta són dos històries que ens parlen de la inutilitat de la guerra, de la innocència dels infants contraposada a la fam de poder que empeny les guerres, de nens i nenes que no entenen qui és la guerra.\nSón dos textos que serveixen per fer reflexionar als inffants sobre la guerra i la pau, que ens permeten parlar amb ells d’aquests conceptes i d’altres a partir d’aquests com les baralles, l’amistat, …\nI ja que els teníem a la bilioteca i s’hi trobaven tant còmodes vam fer un passeig per les imatges dels contes de la maleta del projecte Pallars Lector que tenim destinada a cicle inicial. Van fer una ullada silenciosa ( com podreu veure a les fotos) al conte que li va tocar a cadascú i després havien de cercar objectes que la bibliotecària o altres alumnes anaven dient. Busqueu una finestra( quasi tothom en tenia), un barret, una casa….\nVam acabar parlant així de les il·lustracions i de la feina que feien, tant important, els il·lustradors i il·lustradores.\nDesprés vam portar-los la maleta a l’aula de manera que en puguin disfrutar tot el curs.Tant mestres com alumnes van estar encantats de rebre-la.\nUna sessió de biblioteca molt ben aprofitada!! Gràcies petits lectors per portar-vos tan i tan bé!\nAquí us deixo el video d’un bocí de la sessió:\nAquest article s'ha publicat dins de Dinamització lectora, Pallars Lector per FLORS MORENO AGUILAR. Afegeix a les adreces d'interès l'enllaç permanent.\n2 comentaris a “Contes per la pau”\nGinesta el 18 febrer 2013 a les 19:34 ha dit:\nLlegir es molt divertit i tambe molt important t’enfonsen ala lectura i no pots parar de gegir.a la meva germana li costa una mica pero es cuestio de practica,i teniu d’aprofitar els libres perque hi ha nens que no en tenen, i si coneixeu algu que no te diners per comprarse libres lin podeu deixar un o li podeu explicar alguna istoria.Mai oblideu la lectura.\nPol el 15 abril 2013 a les 22:27 ha dit:\nJo he vist la vostra biblioteca per internet i esta molt bé.\nAl nostre col·legi aviat tindrem una biblioteca nova, ara per ara nomes hi han prestatges a la nostra.\nPero a la nostra els del meu curs els contes ens els llegim nosaltres…! Estaria prou be que ens en llegissin també.